text: Tillidsrepræsentant: Hetz mod LM
  25 februar 2011 kl. 17.06
  Tillidsrepræsentant Ole Voss kalder kritikken mod vindmølle-koncernen LM Wind Power for en ren hetz mod virksomheden. I dag træder han for første gang frem i TV SYD.
  I TV SYD kl. 19.30 kalder Ole Voss kritikken af arbejdsmiljøet på LM Wind Power for "luftkasteller". Der er ingenting i hovedparten af de beskyldninger, der kommer. 
  - Ud fra et professionelt synspunkt vil jeg kalde hovedparten af de situationer, man hører om, for en hetz, siger han. 
  Ole Voss antyder, at en del af kritikken er en modreaktion mod massefyringerne i virksomheden. Han vil dog ikke beskylde kritikkerne for at lyve.
  
  Ikke farligt
  Ole Voss har ikke de store forventninger til den undersøgelsen, som Inger Støjberg har sat igang.
  - Hvis vi forholder os som vi gør i dag og bruger værnemidler er det ikke mere farligt end andre. Men hvis overtræder spilleregler, så er stoffet farligt. 
  Generelt er der ingen problemer, siger Ole Voss
  